Die N14 is een van die nasionale paaie in Suid-Afrika. Die pad verbind Springbok, Noord-Kaap met Pretoria, Gauteng nadat dit deur die Noordwes provinsie gegaan het.
Die N14 begin in Springbok en hou noordoos. Springbok is op die rand van Namakwaland en gou is die reisiger in die Boesmanland. Die pad is lank en reguit vir 103 km tot by die Aggeneys afdraai waar die N14 verby hou. Aggeneys is sowat 9 km padlangs van die N14 af. Na 'n verdere 53 km gaan die N14 deur Pofadder. Die volgende nedersetting is Bladgrond 58 km verder en nou betree die reisiger die Benede-Oranjeriviervallei. Na nog 64 km kom die reisiger die Augrabieswaterval afdraai teë. Kakamas is 10 km verder en hier gaan die N14 oor die Oranjerivier. Nou bly die N14 net noord van die Oranjerivier se oewer en 46 km verder is Keimoes. Buite Keimoes sluit die R27 hoofpad by die N14 aan en nog 45 km verder is die reisiger in Upington. Hier word die N10 nasionale pad gekruis.
Wikimedia Commons het meer media in die kategorie N14 (Suid-Afrika).
Ontsluit van "https://af.wikipedia.org/w/index.php?title=N14_(Suid-Afrika)&oldid=1406352"	Kategorie: Nasionale Paaie in Suid-Afrika	Navigasie-keuseskerm
DeutschEnglishFrançaisNederlandsУкраїнська中文	Wysig skakels	Die bladsy is laas op 18 Desember 2015 om 09:18 bygewerk.